Úradný vestník L 019 , 25/01/1996 S. 0041 - 0049



Rozhodnutie Komisie z 12. januára 1996, ktorým sa ustanovujú zootechnické osvedčenia pre spermu, vajíčka a embryá registrovaných zvierat čeľade koňovitých (Text s významom pre EHP) (96/79/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 90/427/EHS z 26. júna 1990 o zootechnických a genealogických podmienkach pri obchodovaní so zvieratami čeľade koňovitými v rámci spoločenstva [1], najmä na jeho článok 8 ods. 2, keďže v zootechnickom osvedčení musia byť uvedené osobitné údaje s cieľom určiť pôvod a identifikáciu zvieraťa, od ktorého sperma, vajíčka nebo embryá pochádzajú; keďže samotné osvedčenie sa nevyžaduje, pokiaľ sú už údaje uvedené v tomto rozhodnutí uvedené v sprievodných dokladoch týkajúcich sa spermy, vajíčok alebo embryí; keďže opatrenia stanovené v tomto rozhodnutí sú v súlade so stanoviskom Stáleho zootechnického výboru, PRIJALA TOTO ROZHODNUTIE: Článok 1 V osvedčení pre spermu registrovaných zvierat čeľade koňovitých by mali byť uvedené tieto údaje: 1. Údaje týkajúce sa darcovského žrebca: - vydávajúci orgán, - názov a adresa plemennej knihy pôvodu, - plemeno, - číslo pôvodného zápisu v plemennej knize (ak je dostupné), - meno zvieraťa, - dátum vydania osvedčenia, - systém identifikácie (napr. mikročip, tetovanie, vypálená značka, obrázok), - identifikácia, - údaje uvádzajúce, či bola vykonaná analýza krvnej skupiny alebo test poskytujúci rovnocenné vedecké záruky pre overenie pôvodu, - dátum narodenia, - meno a adresa majiteľa, - názov a čísla plemennej knihy rodičov a otca matky, ako aj názov plemenných kníh, - výsledky testovania úžitkovosti a stanovenia genetickej hodnoty (nepovinné). 2. Údaje týkajúce sa spermy: - identifikácia, - počet dóz, - dátum odberu, - názov a adresa inseminačnej stanice vrátane registračného čísla, - meno a adresa príjemcu. Článok 2 Údaje stanovené v článku 1 môžu byť uvedené: 1. vo forme osvedčenia zodpovedajúceho vzoru v prílohe I; 2. v dokladoch sprevádzajúcich spermu zvierat čeľade koňovitých. V takom prípade musia príslušné orgány potvrdiť, že sú údaje stanovené v článku 1 v týchto dokladoch uvedené, touto formuláciou: "Podpísaná osoba potvrdzuje, že tieto dokumenty obsahujú údaje uvedené v článku 1 rozhodnutia Komisie 96/79/ES." Článok 3 V osvedčení pre vajíčka registrovaných zvierat čeľade koňovitých musia byť uvedené tieto údaje: 1. Údaje týkajúce sa darcovskej kobyly: - všetky údaje uvedené v článku 1 ods. 1; 2. Údaje týkajúce sa vajíčok: - identifikácia, - dátum odberu, - názov a adresa skupiny/skupín na odber vajíčok vrátane registračného čísla, - meno a adresa príjemcu. Pokiaľ je v pejete viac ako jedno vajíčko, musí sa to zreteľne uviesť a okrem toho musia všetky vajíčka pochádzať od rovnakej darkyne. Článok 4 Údaje stanovené v článku 3 môžu byť uvedené: 1. vo forme osvedčenia zodpovedajúceho vzoru v prílohe II; 2. v dokladoch sprevádzajúcich konské vajíčka. V takom prípade musia príslušné orgány potvrdiť, že sú údaje stanovené v článku 3 v týchto dokladoch uvedené, touto formuláciou: "Podpísaná osoba potvrdzuje, že tieto dokumenty obsahujú údaje uvedené v článku 3 rozhodnutia Komisie 96/79/ES." Článok 5 V osvedčení pre embryá registrovaných zvierat čeľade koňovitých musia byť uvedené tieto údaje: 1. Údaje týkajúce sa darcovského žrebca a darcovskej kobyly: - všetky údaje uvedené v článku 1 ods. 1. 2. Údaje týkajúce sa embryí: - identifikácia, - dátum odberu, - dátum inseminácie alebo prirodzenej plemenitby, - názov a adresa skupiny/skupín na odber embryí vrátane registračného čísla, - meno a adresa príjemcu. Pokiaľ je v pejete viac ako jedno embryo, musí sa to zreteľne uviesť a okrem toho musia mať všetky embryá rovnakých rodičov. Článok 6 Údaje stanovené článku 5 môžu byť uvedené: 1. vo forme osvedčenia zodpovedajúceho vzoru v prílohe III; 2. v dokladoch sprevádzajúcich embryo/á zvierat čeľade koňovitých. V takom prípade musia príslušné orgány potvrdiť, že sú údaje stanovené v článku 5 v týchto dokladoch uvedené, touto formuláciou: "Podpísaná osoba potvrdzuje, že tieto dokumenty obsahujú údaje uvedené v článku 5 rozhodnutia Komise 96/79/ES." Článok 7 Toto rozhodnutie je adresované členským štátom. V Bruseli 12. januára 1996 Za Komisiu Franz Fischler člen Komisie [1] Ú. v. ES L 224, 18.8.1990, s. 55. -------------------------------------------------- PRÍLOHA I +++++ TIFF +++++ +++++ TIFF +++++ -------------------------------------------------- PRÍLOHA II +++++ TIFF +++++ +++++ TIFF +++++ -------------------------------------------------- PRÍLOHA III +++++ TIFF +++++ +++++ TIFF +++++ +++++ TIFF +++++ --------------------------------------------------